CELEX: 42020X0176
Language: hu
Date: 2020-02-07 00:00:00
Title: Az ENSZ 126. számú előírása – Egységes rendelkezések az elmozdult csomagokkal szemben utasvédelmet biztosító, az eredeti járműfelszereltségnek részét nem képező elválasztó rendszerek jóváhagyásáról [2020/176]

7.2.2020   
            
            
               HU
            
            
               Az Európai Unió Hivatalos Lapja
            
            
               L 35/37
            
         
      A nemzetközi közjog értelmében jogi hatállyal kizárólag az ENSZ EGB eredeti szövegei rendelkeznek. Ennek az előírásnak a státusza és hatálybalépésének időpontja az ENSZ EGB TRANS/WP.29/343 sz. státuszdokumentumának legutóbbi változatában ellenőrizhető a következő weboldalon: http://www.unece.org/trans/main/wp29/wp29wgs/wp29gen/wp29fdocstts.html
      Az ENSZ 126. számú előírása – Egységes rendelkezések az elmozdult csomagokkal szemben utasvédelmet biztosító, az eredeti járműfelszereltségnek részét nem képező elválasztó rendszerek jóváhagyásáról [2020/176]
      A hatálybalépés időpontja: 2007. november 9.
      TARTALOM
      ELŐÍRÁS
      1.   Alkalmazási kör
      2.   Fogalommeghatározások
      3.   Jóváhagyási kérelem
      4.   Jelölések
      5.   Jóváhagyás
      6.   Követelmények
      7.   A gyártás megfelelősége
      8.   Szankciók nem megfelelő gyártás esetén
      9.   Az elválasztó rendszer típusának módosításai
      10.   A gyártás végleges leállítása
      11.   Használati útmutató
      12.   A jóváhagyási vizsgálatok elvégzéséért felelős műszaki szolgálatok és a típusjóváhagyó hatóságok neve és címe
      MELLÉKLETEK
      1.   Értesítés
      2.   A jóváhagyási jelek elrendezése3.   Az utasok elmozdult csomagok elleni védelmére szolgáló eszközökre vonatkozó vizsgálati eljárás1. függelék – A szán lassulási tartománya az idő függvényében
      2. függelék – Az 1. és a 2. típusú vizsgálati tömbök helyzete a vizsgálókerethez képest
      3. függelék – Az elválasztó rendszer legnagyobb elmozdulásának megfelelő sík helye
      4.   Példa az elválasztó rendszerek szilárdságának vizsgálatára szolgáló készülékre
      1.   ALKALMAZÁSI KÖR
      Ez az előírás azon, M1 (1) kategóriájú járművek számára tervezett, az eredeti járműfelszereltségnek részét nem képező eszközökre vonatkozik, amelyek annak megakadályozására szolgálnak, hogy frontális ütközés esetén az elmozduló poggyászok a jármű utasterébe kerüljenek.
      2.   FOGALOMMEGHATÁROZÁSOK
      Ezen előírás alkalmazásában:
      2.1.   „elválasztó rendszer”: azok az alkatrészek vagy eszközök, amelyek az ülés háttámlája mellett az utasoknak az elmozdult csomagok elleni védelmét szolgálják;
      2.2.   „az eredeti járműfelszereltségnek részét nem képező eszköz”: olyan elválasztó rendszer, amelyet a jármű gyártója nem kínál az eredeti járműfelszereltség részétként vagy külön rendelhető eszközként az elválasztó rendszer gyártója által meghatározott járműalkalmazásokhoz;
      2.3.   „elválasztó rendszer jóváhagyása”: az elválasztó rendszer szilárdság, kialakítás és egyéb jellemzők szerinti típusjóváhagyása;
      2.4.   „elválasztórendszer-típus”: olyan elválasztó rendszerek kategóriája, amelyek nem különböznek egymástól olyan lényeges jellemzők tekintetében, mint:
      2.4.1.   az elválasztó rendszer szerkezete, alakja, méretei, anyagai és tömege, ugyanakkor az elválasztó rendszer burkolata és színe eltérő lehet;
      2.4.2.   az elválasztó rendszer beállító, reteszelő és rögzítő rendszereinek típusa és méretei;
      2.4.3.   a jóváhagyás kérelmezője által meghatározott speciális járműalkalmazások;
      2.5.   „ülés”: lásd a 17. számú előírás 2.3. és 2.4. szakaszát;
      2.6.   „rögzítő pont”: olyan rendszer, mellyel az elválasztó rendszer a jármű szerkezetéhez – beleértve a jármű érintett részeinek szerkezetét is – van rögzítve;
      2.7.   „beállító rendszer”: olyan eszköz, amellyel az elválasztó rendszer vagy annak részei a meghatározott jármű(vek)ben a jóváhagyás kérelmezője által javasolt, az elválasztó rendszer beszerelésre alkalmas helyzetbe állítható;
      2.8.   „reteszelő rendszer”: olyan eszköz, amely biztosítja, hogy az elválasztó rendszer és annak részei a használati helyzetben maradjanak;
      2.9.   „köztes szerkezetek”: a meghatározott járműveknek azon – a rögzítő pontoktól eltérő – alkatrészei, amelyekhez az elválasztó rendszert rögzítik.
      3.   JÓVÁHAGYÁSI KÉRELEM
      3.1.   Az elválasztó rendszer adott típusára vonatkozó jóváhagyási kérelmet a jármű gyártója vagy jogszerűen meghatalmazott képviselője nyújtja be.
      3.2.   A kérelemhez csatolni kell a következőket:
      3.2.1.   az elválasztó rendszer műszaki leírása, amely meghatározza a használt rugalmas és merev alkatrészeket, és amelyhez csatolták az elválasztó rendszer alkotóelemeinek ábráit. Az ábrákon meg kell jelölni azt a helyet, ahol a körben elhelyezett jóváhagyási jelhez képest a jóváhagyási számot és a kiegészítő szimbólumokat fel szeretnék tüntetni.
      A leírásnak meg kell határoznia az(oka)t a járműtípus(oka)t, amely(ek)be az elválasztórendszer-típus beszerelhető, valamint a rögzítési helyzete(ke)t a járművön belül;
      3.2.2.   az elválasztó rendszernek a járműtípus(ok)ban való beszerelésének tervezett módját, a lehetséges beszerelési helyzete(ke)t (a vizsgálati tömbök elhelyezését megkönnyítő méretadatokkal együtt), a jármű szerkezetén a rögzítő pontokat, a köztes szerkezeteket, az üléseket és a borítópanelek ábrázoló rajz, a 3. melléklet 2. szakaszának megfelelően;
      3.2.3.   az elválasztórendszer-típus három példánya, melyből az egyik referenciaként szolgál;
      3.2.4.   a felhasznált anyagok mintái a jóváhagyási vizsgálatokat végző műszaki szolgálat által kért mennyiségben;
      3.2.5.   a 3. melléklet 2.4. és 2.6. szakaszában meghatározott vizsgálatokhoz szükséges ülések, köztes szerkezetek és borítópanelek mintadarabjai.
      3.2.6.   A típus-jóváhagyási vizsgálatokat végző műszaki szolgálat jogosult további mintadarabokat kérni.
      4.   JELÖLÉSEK
      A 3. szakasz rendelkezései szerint jóváhagyásra benyújtott elválasztórendszer-típus mintadarabjain jól láthatóan és kitörölhetetlenül fel kell tüntetni a gyártó nevét, kezdőbetűit, márkanevét vagy védjegyét.
      5.   JÓVÁHAGYÁS
      5.1.   Ha az elválasztórendszer-típus mintádarabjai, melyeket a 3. szakasz rendelkezései szerint nyújtottak be, megfelelnek az alábbi 6. szakasz követelményeinek, a jóváhagyást meg kell adni.
      5.2.   Mindegyik jóváhagyott típushoz jóváhagyási számot kell rendelni. Ennek első két számjegye a jóváhagyás időpontjában hatályos, az előírást lényeges műszaki tartalommal legutóbb módosító módosítássorozat száma (jelenleg 00, ami az előírása eredeti változatát jelöli). Ugyanazon szerződő fél nem rendelheti ugyanazt a számot több elválasztórendszer-típushoz.
      5.3.   Egy elválasztórendszer-típusnak az ezen előírás szerinti jóváhagyásáról vagy a jóváhagyás kiterjesztéséről vagy elutasításáról értesíteni kell az 1958. évi megállapodásban részes és ezen előírást alkalmazó feleket az ezen előírás 1. mellékletének megfelelő nyomtatványon.
      5.4.   Minden olyan elválasztó rendszeren, amely megfelel egy ezen előírás szerint jóváhagyott elválasztórendszer-típusnak, a jóváhagyási értesítésben megadott, könnyen hozzáférhető helyen, jól látható módon fel kell tüntetni egy nemzetközi jóváhagyási jelet, amely a következőkből áll:
      5.4.1.   egy kör, benne az „E” betű és a jóváhagyó ország egyedi azonosító száma (2);
      5.4.2.   a jóváhagyási szám az 5.4.1. szakaszban meghatározott kör jobb oldalán.
      5.5.   A jóváhagyási jelnek jól olvashatónak és eltávolíthatatlannak kell lennie.
      5.6.   A jóváhagyási jelet a gyártó helyezi el az elválasztó rendszeren.
      5.7.   A jóváhagyási jelek elrendezésének lehetőségeit ezen előírás 2. melléklete mutatja be.
      6.   KÖVETELMÉNYEK
      6.1.   Vizsgálatok
      Az elválasztó rendszereket a 3. mellékletben leírt vizsgálati eljárásoknak megfelelően kell vizsgálni.
      Azoknak az elválasztó rendszereknek, amelyek a 3.2.1. szakasz szerint egynél több járműben, vagy a meghatározott járműben egynél több meghatározott helyzetben használhatók, valamennyi meghatározott járműben és helyzetben meg kell felelniük a 3. mellékletben meghatározott vizsgálatokon.
      6.2.   Specifikációk
      6.2.1.   A 6.1. szakasz követelményei szerint vizsgált elválasztó rendszerek ellen kell álljanak megfelelő mértékű erőhatásoknak annak bizonyítására, hogy frontális ütközés esetén képesek megvédeni az utasokat az elmozdult csomagoktól.
      A követelmény akkor teljesül, ha a vizsgálati tömb vagy tömbök kevesebb mint 300 mm-rel mozdulnak el a jármű eleje irányába a 3. melléklet 3. függelékében látható Y–Y síkon túl, amely merőleges a jármű hossztengelyére, és amelyet a 3. melléklet 2.7. szakasza szerint beállított elválasztó rendszer előtt közvetlenül elhelyezkedő ülés támlájának hátsó felülete határoz meg, kivéve, ha a gyártó a jóváhagyási vizsgálatok elvégzéséért felelős műszaki szolgálat számára kielégítő módon tudja bizonyítani, hogy a jármű eleje felé történő, 300 mm-t meghaladó elmozdulás nem növeli az utasok súlyos sérülésének kockázatát frontális ütközés esetén.
      Az elválasztó rendszer egyik rögzítési pontjától sem válhat el. A vizsgálat után az elválasztó rendszer merev részein nem lehetnek olyan hozzáférhető éles peremek, amelyek a jármű utasainak sérülést okozhatnak.
      6.2.2.   A beszerelt elválasztó rendszer nem tartalmazhat olyan veszélyes egyenetlenségeket vagy éles peremet, amelyek növelhetik az utasok súlyos sérülésének kockázatát. Az elválasztó rendszer és a köztes szerkezetek azon merev elemeinek, amelyek ütközéskor érintkezésbe léphetnek az utasokkal, és amelyek 50 Shore A értéknél nagyobb keménységű anyagból készültek, legalább 3,2 mm görbületi sugarú, lekerekített peremekkel kell rendelkezniük.
      7.   A GYÁRTÁS MEGFELELŐSÉGE
      A gyártásmegfelelőség ellenőrzésére szolgáló eljárásoknak meg kell felelniük a megállapodás (E/ECE/324-E/ECE/TRANS/505/Rev.2) 2. függelékében megállapított eljárásoknak, valamint a következő követelményeknek:
      7.1.   Az ezen előírás szerint jóváhagyott valamennyi elválasztó rendszert a jóváhagyott típusnak megfelelően kell gyártani a fenti 6. szakaszban meghatározott követelmények betartásával.
      7.2.   A típusjóváhagyást megadó illetékes hatóság bármikor ellenőrizheti az egyes gyártóüzemekben a gyártás megfelelőségének ellenőrzésére alkalmazott módszereket. Ezekre az ellenőrzésekre rendszerint évente egyszer kerül sor. A hatóság véletlenszerű ellenőrzéseket is végrehajthat a sorozatgyártásban készült elválasztó rendszereken a fenti 6. szakaszban meghatározott követelmények tekintetében.
      8.   SZANKCIÓK NEM MEGFELELŐ GYÁRTÁS ESETÉN
      8.1.   Az ezen előírás alapján valamely elválasztórendszer-típusra megadott jóváhagyás visszavonható, ha a fenti 6. szakaszban meghatározott követelmények nem teljesülnek, vagy ha az elválasztó rendszer nem felel meg a fenti 6. szakaszban előírt vizsgálatokon.
      8.2.   Ha a megállapodásban részes és ezen előírást alkalmazó valamely szerződő fél visszavon egy előzőleg általa megadott jóváhagyást, az ezen előírás 1. mellékletében található mintának megfelelő formanyomtatványon haladéktalanul értesíti az ezen előírást alkalmazó többi szerződő felet.
      9.   AZ ELVÁLASZTÓRENDSZER-TÍPUS MÓDOSÍTÁSAI
      9.1.   Az elválasztórendszer-típusnak, azon járműtípusoknak, amelyekbe beszerelhető, valamint a lehetséges beszerelési helyzeteknek minden módosításáról értesíteni kell az elválasztórendszer-típust jóváhagyó típusjóváhagyó hatóságot. A hatóság ezt követően a következőképpen járhat el:
      9.1.1.   úgy ítéli meg, hogy az elvégzett módosításoknak nagy valószínűséggel nincs számottevő kedvezőtlen hatása, és az elválasztó rendszer továbbra is megfelel az előírásoknak; vagy
      9.1.2.   úgy ítéli meg, hogy a módosítások lényegtelenek a fenti 6. szakaszban előírt és a gyártó által megadott műszaki adatok alapján igazolandó eredményeket illetően; vagy
      9.1.3.   új vizsgálati jegyzőkönyvet kér a vizsgálatok elvégzéséért felelős műszaki szolgálattól.
      9.2.   A jóváhagyás megerősítéséről vagy elutasításáról, a módosítások részletes leírásával együtt, a fenti 5.3. szakaszban meghatározott eljárás szerint értesíteni kell a megállapodásban részes és ezen előírást alkalmazó feleket.
      9.3.   A jóváhagyást kiterjesztő illetékes hatóság sorszámot rendel a kiterjesztéshez, és erről az ezen előírás 1. mellékletének megfelelő nyomtatványon értesíti az 1958. évi megállapodásban részes és ezen előírást alkalmazó feleket.
      10.   A GYÁRTÁS VÉGLEGES LEÁLLÍTÁSA
      Ha a jóváhagyás jogosultja véglegesen leállítja az ezen előírás szerint jóváhagyott eszköz gyártását, erről tájékoztatnia kell a jóváhagyást megadó hatóságot. Az erre vonatkozó értesítés kézhezvételét követően a hatóság az ezen előírás 1. mellékletében szereplő mintának megfelelő értesítési formanyomtatványon tájékoztatja erről az 1958. évi megállapodásban részes és ezen előírást alkalmazó többi felet.
      11.   HASZNÁLATI ÚTMUTATÓ
      Valamennyi elválasztó rendszerhez mellékelni kell az alábbi vagy hasonló tartalmú utasításokat annak az országnak a nyelvén, illetve nyelvein, amelyben az elválasztó rendszert kereskedelmi forgalomba kívánják hozni:
      11.1.   beszerelési utasítások, amelyek meghatározzák, hogy a szerelvény mely járműtípusokba szerelhető be, valamint ismertetik a szerelvény járműhöz való rögzítésének megfelelő módszereit.
      11.2.   használati utasítások, amelyek követésével a felhasználó maximálisan kihasználhatja az elválasztó rendszer által biztosított előnyöket. Az utasításokban fel kell hívni a figyelmet a következőkre:
      
                  a)
               
               
                  az elválasztó rendszer használatának fontossága minden olyan utazás során, amikor a jármű poggyászt szállít;
               
            
                  b)
               
               
                  az elválasztó rendszer megfelelő beállítása és elhelyezése,
               
            
                  c)
               
               
                  az elválasztó rendszerbe beépített beállító és/vagy reteszelő rendszerek használatának menete;
               
            
                  d)
               
               
                  a poggyász ajánlott elhelyezése és rögzítésének menete azon járműtípusok csomagterében, amelyekhez az elválasztó rendszert tervezték;
               
            
                  e)
               
               
                  a sérült elválasztó rendszerek cseréjének szükségessége.
               
            12.   A JÓVÁHAGYÁSI VIZSGÁLATOK ELVÉGZÉSÉÉRT FELELŐS MŰSZAKI SZOLGÁLATOK ÉS A TÍPUSJÓVÁHAGYÓ HATÓSÁGOK NEVE ÉS CÍME
      A megállapodásban részes és ezen előírást alkalmazó szerződő felek megadják az Egyesült Nemzetek Titkárságának a jóváhagyási vizsgálatok elvégzéséért felelős műszaki szolgálatok nevét és címét, valamint a jóváhagyásokat megadó, illetve a más országok által kiadott jóváhagyásokat, kiterjesztéseket, elutasításokat vagy visszavonásokat igazoló értesítéseket fogadó típusjóváhagyó hatóság nevét és címét.
      
         (1)  A Motoros járművekre vonatkozó egységesített állásfoglalás (R.E.3) (dokumentum: ECE/TRANS/WP.29/78/Rev.6) 2. szakaszának meghatározása szerint.
      
         (2)  Az 1958. évi megállapodásban részes szerződő felek egyedi azonosító számai a Motoros járművekre vonatkozó egységesített állásfoglalás (R.E.3) (dokumentum: ECE/TRANS/WP.29/78/Rev. 6.) 3. mellékletében találhatók – http://www.unece.org/trans/main/wp29/wp29wgs/wp29gen/wp29resolutions.html.
   
   
      
         1. MELLÉKLET
         ÉRTESÍTÉS
         (Megengedett legnagyobb formátum: A4 [210 × 297 mm])
         
                     
                        
                      (1)
                  
                  
                     Kiadta:
                  
                  
                     hatóság neve:
                  
               
                      
                  
                  
                     …
                  
               
                      
                  
                  
                     …
                  
               
            
         
                     Tárgy: (2)
                     
                  
                  
                     Jóváhagyás megadása
                  
               
                      
                  
                  
                     Jóváhagyás kiterjesztése
                  
               
                      
                  
                  
                     Jóváhagyás elutasítása
                  
               
                      
                  
                  
                     Jóváhagyás visszavonása
                  
               
                      
                  
                  
                     A gyártás végleges leállítása
                  
               elválasztó rendszer típusára vonatkozóan, a 126. számú előírás szerint.
         
                     Jóváhagyási szám: …
                  
                  
                     Kiterjesztés száma: …
                  
               
            1.   
            
               Az elválasztó rendszer márkaneve vagy védjegye: …
            
         
         
            2.   
            
               A következő járműtípus(ok)hoz: …
            
         
         
            3.   
            
               A gyártó neve és címe: …
            
         
         
            4.   
            
               A gyártó képviselőjének (ha van) neve és címe: …
            
         
         
            5.   
            
               Az elválasztó rendszer leírása: …
            
         
         
            6.   
            
               Az elválasztó rendszer beállító és rögzítő rendszereinek és alkatrészeinek leírása: …
            
         
         
            7.   
            
               Az elválasztó rendszer járműtípus(ok)on belüli helyzetének vagy helyzeteinek leírása: …
            
         
         
            8.   
            
               A rögzítő pontok és az elválasztó rendszerrel szállított rögzítőanyagok leírása:…
            
         
         
            9.   
            
               Az elválasztó rendszer jóváhagyásra való benyújtásának dátuma: …
            
         
         
            10.   
            
               A jóváhagyási vizsgálat elvégzéséért felelős műszaki szolgálat: …
            
         
         
            11.   
            
               A műszaki szolgálat által kiadott vizsgálati jegyzőkönyv dátuma: …
            
         
         
            12.   
            
               A szolgálat által kiadott vizsgálati jegyzőkönyv száma: …
            
         
         
            13.   
            
               Megjegyzések: …
            
         
         
            14.   
            
               A jóváhagyást megadták/elutasították/kiterjesztették/visszavonták(2)
            
         
         
            15.   
            
               A kiterjesztés okai (ha kiterjesztés történt): …
            
         
         
            16.   
            
               A jóváhagyási jel helye az elválasztó rendszeren: …
            
         
         
            17.   
            
               Hely: …
            
         
         
            18.   
            
               Dátum: …
            
         
         
            19.   
            
               Aláírás: …
            
         
         
            20.   
            Az értesítéshez a fenti jóváhagyási számot viselő alábbi dokumentumok vannak csatolva:
            
                        a)
                     
                     
                        az elválasztó rendszerre, a járműben található rögzítő pontjaira, az elválasztó rendszer beállító rendszereire és azok alkatrészeire, valamint az elválasztó rendszer reteszelő rendszereire vonatkozó rajzok, ábrák és tervek;
                     
                  
                        b)
                     
                     
                        az elválasztó rendszernek, a rögzítő pontjainak, a beállító rendszereknek és azok alkatrészeinek, valamint a reteszelő rendszereknek a fényképei.
                     
                  
         
            (1)  A jóváhagyást megadó/kiterjesztő/elutasító/visszavonó ország egyedi azonosító száma (lásd ezen előírás jóváhagyásra vonatkozó rendelkezéseit).
         
            (2)  A nem kívánt rész törlendő.
      
   
   
      
         2. MELLÉKLET
         A JÓVÁHAGYÁSI JELEK ELRENDEZÉSE
         (lásd ezen előírás 5.4. szakaszát)
         
            
         a = legalább 8 mm
         Az elválasztó rendszeren elhelyezett fenti jóváhagyási jel azt mutatja, hogy az adott elválasztórendszer-típust a szilárdsága tekintetében a 002439 jóváhagyási számon Hollandiában (E4) hagyták jóvá a 126. számú előírás szerint. A jóváhagyási szám első két számjegye azt jelzi, hogy az előírást nem módosították.
         
            Megjegyzés:
         
         A jóváhagyási számot és a kiegészítő jel(ek)et a kör közelében kell elhelyezni, az „E” betű felett, alatt, attól balra vagy jobbra. A jóváhagyási szám számjegyeinek az „E” betű ugyanazon oldalán kell állniuk, és ugyanabba az irányba kell nézniük. A jóváhagyási számban kerülni kell a római számok használatát, hogy azok ne legyenek összetéveszthetők más jelekkel.
      
   
   
      
         3. MELLÉKLET
         AZ UTASOK ELMOZDULT CSOMAGOK ELLENI VÉDELMÉRE SZOLGÁLÓ ESZKÖZÖKRE VONATKOZÓ VIZSGÁLATI ELJÁRÁS
         1.   VIZSGÁLATI TÖMBÖK
         Merev tömbök, melyek tehetetlenségi középpontja egybeesik a mértani középpontjukkal.
         1. típus
         
                     Méretek
                  
                  
                     :
                  
                  
                     300 mm × 300 mm × 300 mm
                  
               Minden perem és sarok 20 mm görbületi sugárral le van kerekítve.
         
                     Tömeg
                  
                  
                     :
                  
                  
                     18 kg
                  
               2. típus
         
                     Méretek
                  
                  
                     :
                  
                  
                     500 mm × 350 mm × 125 mm
                  
               Minden perem és sarok 20 mm görbületi sugárral le van kerekítve.
         
                     Tömeg
                  
                  
                     :
                  
                  
                     10 kg
                  
               2.   A VIZSGÁLAT ELŐKÉSZÍTÉSE
         2.1.   Az elválasztó rendszert rögzíteni kell a merev kerethez a gyártó által biztosított rögzítőelemekkel. A merev keretnek magában kell foglalnia egy merev vízszintes síkot (a 4. mellékletben az „E” sík), amely a jármű csomagtérpadlójának általános szintjét reprezentálja. Az A, B, C és D rögzítési pontoknak az „E” alapsíktól mérve, a jóváhagyási kérelemben a 3.2.2. szakasznak megfelelően megadott, a járműben található rögzítő pontok geometriáját kell tükrözniük.
         Ha a jóváhagyás kérelmezője különböző beszerelési helyzeteket adott meg, a vizsgálathoz a műszaki szolgálattal egyeztetve a legkedvezőtlenebb helyzetet kell kiválasztani.
         Valamennyi rögzítőhevedert, köztes szerkezetet és rögzítőelemet stb. a gyártó utasításai szerint kell felszerelni.
         2.2.   A 2.1. szakaszban leírt vizsgálati konfiguráció tényleges padlójának az A, B, C és D rögzítési pontokhoz viszonyítva olyan magasságban kell lennie, hogy tükrözze a járműben a tényleges rögzítő pontok és a tényleges raktérpadló viszonyát az ezen előírás 3.2.2. szakaszában meghatározott javasolt beszerelési mód alkalmazása esetén.
         2.3.   Két darab 1. típusú vizsgálati tömböt el kell helyezni a merev keret „E” felületén.
         2.3.1.   A hosszirányban elfoglalt helyük meghatározásához először úgy kell elhelyezni a vizsgálati tömböket, hogy az elülső oldaluk érintse az elválasztó rendszert, az alsó felületük pedig a merev keret vízszintes „E” síkján nyugodjon. Ezután a vizsgálati tömböket hátrafelé és a merev keret hosszirányú középsíkjával párhuzamosan hátra kell húzni 200 mm-t. Ebben a helyzetben kell azokat rögzíteni úgy, hogy ne mozdulhassanak el hátrafele. Ha az ezen előírás 3.2.2. szakaszában meghatározott, járműbe való beszerelési mód alkalmazása esetén nem lehetséges a két 1. típusú tömböt 200 mm-rel hátrébb helyezni, akkor a meghatározott beszerelési mód által lehetővé tett maximális távolságba kell azokat hátrahúzni. A merev keret hosszirányú középsíkja és a vizsgálati tömbök befelé néző oldala közötti távolságnak 25 mm-nek kell lennie, hogy a két vizsgálati tömb egymástól 50 mm távolságra legyen. Lásd e melléklet 2. függelékét.
         2.3.2.   Azokat az ezen előírás 3.2.2. szakaszban leírt járműbe szerelési módokat, amelyek nem teszik lehetővé az 1. típusú vizsgálati tömbök elhelyezését az elválasztó rendszer mögött, vizsgálati tömbök nélkül kell vizsgálni.
         2.3.3.   A merev keretet rögzített és megemelt vizsgálati padlóval kell ellátni, amelynek rakfelülete a 2. típusú vizsgálati tömb súlypontját középre, az elválasztó rendszer előtt közvetlenül elhelyezkedő háttámla felső éle (a fejtámlák figyelembevétele nélkül) és a tetőkárpit közvetlenül e pont fölött található alsó része (X–X szakasz a 3. melléklet 2. függelékében) közé emeli, ezen előírás 3.2.2. szakaszának megfelelően. A 2. típusú vizsgálati tömböt úgy kell elhelyezni a megemelt vizsgálati padlón, hogy az 500 mm × 350 mm nagyságú legnagyobb felülete a rakfelületen, a merev keret hosszirányú tengelyéhez képest középen, az 500 mm × 125 mm nagyságú felülete pedig elöl, az elválasztó rendszerrel közvetlenül érintkezve helyezkedjen el. Az elválasztó rendszerek azon beszerelési módjait, amelyek nem teszik lehetővé a 2. típusú vizsgálati tömb elhelyezését, a tömb nélkül kell vizsgálni. Lásd e melléklet 2. függelékét.
         2.4.   Ha az elválasztó rendszer tervezett helyzetében annak rögzítési pontjai egy közbenső szerkezethez (pl. háttámla, oldallemez stb.) kapcsolódnak, ezeket a közbenső alkatrészeket a merev kerethez kell rögzíteni a gyártó által meghatározott rögzítőelemekkel.
         2.5.   Ha a meghatározott módon a vizsgálati keretbe szerelt elválasztó rendszernek nincs olyan szerkezeti eleme, amely 400 mm-nél jobban megközelíti a merev vízszintes „E” síkot (4. melléklet), akkor a vizsgálatot az 1. típusú vizsgálati tömbök nélkül is el lehet végezni.
         2.6.   Ha a jármű olyan alkatrészei, mint a fém karosszériaelemek, az ülések, az oldalpanelek stb. befolyásolják az elválasztó rendszer előre irányuló elmozdulásának mértékét, akkor a gyártó kérésére ezek az alkatrészek rögzíthetők a 2.1. szakaszban meghatározott merev kerethez, de azokat olyan helyzetben kell az említett kerethez rögzíteni, amely a legjobban tükrözi az ezen előírás 3.2.2. szakaszában meghatározottak szerinti elválasztó rendszerhez viszonyított, járműbe beszerelt helyzetüket. Amennyiben ezen alkatrészek (a hosszirányban állítható utasülések kivételével) helyzete a járművön belül állítható (például a hátsó utasülések háttámlája), azokat olyan helyzetbe kell állítani, hogy a legkevésbé befolyásolják az elválasztó rendszer előre irányuló elmozdulását.
         2.7.   Ha az elválasztó rendszer előre irányuló elmozdulását akadályozza egy hosszirányban állítható ülésszerelvény, és az ülések – a gyártó kérésére – a 2.1. szakaszban meghatározott merev kerethez vannak rögzítve, akkor az üléseket úgy kell elhelyezni, hogy leghátsó és legalacsonyabb helyzetüktől 10 mm-en belül legyenek, továbbá ha háttámlájuk állítható, azt úgy kell beállítani, hogy a függőlegessel bezárt szöge a lehető legjobban megközelítse a 25°-ot. A fejtámlákat, ha fel vannak szerelve, a legalacsonyabb helyzetbe kell állítani.
         3.   A VIZSGÁLAT VÉGREHAJTÁSA
         A 2.1., 2.2., 2.3.1., 2.3.3., 2.4., 2.6 és 2.7. szakaszban meghatározott vizsgálati keretet és az ahhoz rögzített elemeket szilárdan rögzíteni kell a vizsgálati szánhoz, amelyet egy adott kezdeti sebességről úgy kell állóhelyzetig lelassítani, hogy a szán és az ahhoz rögzített keret a 3. melléklet 1. függelékében ábrázolt tartományon belüli lassulási erőnek legyen kitéve.
      
   
   
      
         1. FÜGGELÉK
         A SZÁN LASSULÁSI TARTOMÁNYA AZ IDŐ FÜGGVÉNYÉBEN
         (frontális ütközés esetén)
         
            
      
   
   
      
         2. FÜGGELÉK
         AZ 1. ÉS A 2. TÍPUSÚ VIZSGÁLATI TÖMBÖK HELYZETE A VIZSGÁLÓKERETHEZ KÉPEST
         
            
      
   
   
      
         3. FÜGGELÉK
         AZ ELVÁLASZTÓ RENDSZER LEGNAGYOBB ELMOZDULÁSÁNAK MEGFELELŐ SÍK HELYE
         
            
      
   
   
      
         4. MELLÉKLET
         PÉLDA AZ ELVÁLASZTÓ RENDSZEREK SZILÁRDSÁGÁNAK VIZSGÁLATÁRA SZOLGÁLÓ KÉSZÜLÉKRE